open-index/open-wikipedia-markdown huggingface dataset:
Mechthild fra Magdeburg

**Mechthild fra Magdeburg** (født ca. 1208, død mellom 1282 og 1297) var en tysk beginer-nonne og kristen mystiker.

Hennes hovedverk er *Guddommens flytende lys*, en tekst i mange og varierte sjangre, samlet i sju «bøker» eller kapitler. På samme måte som den noe eldre Hadewijch fra Antwerpen uttrykker hun den visjonære foreningen med Kristus gjennom metaforer kjent som «brudemystikk». «Det sentrale i hennes verk er den sanselige, erotiske skildringen av Kristus' eller den himmelske brudgommens forening med sjelen eller bruden. Denne kristosentriske 'unio mystica' beskrives med andre ord som et kjærlighetsmøte». Verket er både inspirert av Høysangen og av middelalderens høviske litteratur.

Mechthilds liv er lite kjent. Hun var antagelig av adelig familie, sluttet seg til beginerne ca. 1230, og levde sine siste år i et cistercienserkloster i Helfta, hvor blant andre Mechtilde av Hackeborn og Gertrud av Helfta var hennes samtidige.

Et utvalg fra *Guddommens flytende lys* er utgitt på norsk i antologien *[[Vestens mystikk]]*, 2005.

## Referanser


## Eksterne lenker
*
Per Dreier

**Per Erling Dreier** (født 25. desember 1929 i Trondheim, død 7. juni 1997 i Danmark) var en norsk dirigent. Han har jobbet med bl.a. Trondhjems studentersangforening, Oslo Filharmoniske orkester, Aarhus Symfoniorkester, og London Symphony Orchestra.  Dreier ble født i Trondheim og tok der sivilingeniørgraden ved NTH, men interessen for musikk tok snart overhånd. Dreier studerte komposisjon og direksjon under Willem van Otterloo og Paul van Kempen i Nederland og Ferdinand Leitner i Tyskland. 

Dreier flyttet til Aarhus  i Danmark midt på 50-tallet og ble der dirigent for Aarhus Symfoniorkester fra 1957 til 1971. Etter 1973 jobbet Dreier med store orkestre som London Symphony Orchestra, Royal Philharmonic Orchestra  og Oslo Filharmoniske orkester. 

Dreier levde størsteparten av sitt liv i Danmark og døde der i 1997. Dreier etterlot seg fire barn.

Han var kommandør av Polyhymnia.

## Referanser


## Eksterne lenker
* 
* Dansk biografi
Torungens venner

**Torungens venner** er en forening med formål å bevare Torungene, og er støtteforeningen til Stiftelsen Torungen fyr.

Stiftelsen ble etablert i 1983 under navnet Lille Torungens Venner, med Nils H. Thommesen som primus motor. Formålet da var å bevare det verneverdige Lille Torungen fyr på Lille Torungen. Etter to år med innsamling av pengegaver fra private og nærliggende kommuner samt støtte fra Statens kulturminnefond, ble fyret rehabilitert eksternt i 1985, mens interiøret gjennomgikk rehabilitering i 1987. 

## Bildegalleri


Fil:Store og Lille Torungen fyr.JPG|Torungene


## Eksterne lenker
*
All I See

«**All I See**» er en pop og R&B-sang av den australske sangeren Kylie Minogue for hennes tiende studioalbum *[[X (album)|X]]* (2007). Sangen ble skrevet av Jonas Jeberg, Mich Hedin Hansen, Edwin Serrano. Den ble gitt ut som digital singel i Nord-Amerika den 11. mars 2008.

## Musikkvideo
Videoen ble filmet i løpet av tre timer mens Minogue hadde pause fra prøvene på *KylieX2008*. Det ble filmet i svarthvitt og består av Minogue som danser foran en hvit bakgrunn. Videoen ble spilt inn ved hjelp av en mobiltelefon.

## Formater og sporliste
;Amerikansk CD 1 Promo
#«All I See» – 3:04
#«All I See» (Instrumental) – 3:04

;Amerikansk CD 2 Promo
#«All I See» – 3:04
#«All I See» (med Mims) – 3:51

;Australsk iTunes
#«All I See» (med Mims) – 3:51
#«All I See» (Albumversjon) – 3:04
#«In My Arms» (Spitzer Dub) – 5:05

## Eksterne lenker
* ''All I See'' på Allmusic
Særemne

**Særemne** var en stor og krevende norskoppgave som alle 3. trinns elever ved videregående skole og 10. trinns elever ved ungdomsskole i Norge fikk utdelt i løpet av skoleåret.

Oppgaven varierte fra skole til skole, men går i utgangspunktet ut på å lese og analysere diverse bøker og levere inn en lang rapport / muntlig fremføring. I dag har særemne nytt navn: «fordypningsoppgave».
Busy Philipps

**Elizabeth Jean Philipps** (født 1979), kjent profesjonelt som **Busy Phillips** er en amerikansk TV-skuespiller, mest kjent for sine biroller i TV-seriene *[[Freaks and Geeks]]*, *[[Dawson’s Creek]]* og *[[Cougar Town]]*.

## Karriere
I 2001 fikk Philipps rollen som Audrey Liddell i tenåringsserien *Dawson’s Creek*. Hun var en del av serien i to sesonger (5 og 6), og var med i 46 episoder før serien sluttet i 2003. For hennes rolle som Audrey fikk Philipps en Teen Choice Award nominasjon i kategorien «TV – Choice Sidekick».

Philipps dukket senere opp i to filmer, *[[Home Room]]* (2002) og *[[White Chicks]]* (2004). Hun ble så kastet i sitcom'en *[[Love, Inc.]]*, i en rolle som opprinnelig var ment for Shannon Doherty. Serien varte i en sesong (2005–2006) før den ble kansellert. I 2006 fikk Philipps enn stor tilbakevendende rolle som den kristne Hope Bobeck i *[[Akutten]]*, før hennes karakter ble sendt til Sør-Amerika for å «oppfylle sin kristne misjon».

Under graviditeten med sitt første barn, filmet Philipps scener for **. Philipps hadde også en kort opptreden i filmen *[[Han er faktisk ikke interessert]]* (2008), og for tiden spiller hun rollefiguren Laurie Keller i TV-serien *[[Cougar Town]]*.

## Personlig
Philipps har vært gift med manusforfatter Marc Silverstein siden 2007. I 2008 fikk paret sitt første barn. Skuespiller Lizzy Caplan er gudmor til Birdie.

Philipps er gudmor til Matilda Rose Ledger, datter av skuespiller Heath Ledger og skuespiller Michelle Williams, skuespiller Jake Gyllenhaal er gudfar.

## Referanser


## Eksterne lenker
* 
* 
*
Roy Thomas

**Roy Thomas** (født 22. november 1940 i Missouri) er en amerikansk tegneserieforfatter og -redaktør mest kjent for sitt arbeid for forlaget Marvel Comics.

Siden han begynte å arbeide som forfatter og redaktør for Marvel på midten av 1960-tallet har Thomas arbeidet på en lang rekke av forlagets serier, bl. a. Avengers, X-Men, Fantastic Four, Spider-Man og Conan. Fra 1972 til 1974 var han sjefredaktør for Marvel.

I 1981 begynte Thomas å arbeide for DC Comics. Der skrev han blant annet seriene *[[All Star Squadron]]* og *[[Infinity Inc]]*.

## Referanser


## Eksterne lenker
* 
*
Libra (tidsskrift)

***Libra tidsskrift for antroposofi*** er et tidsskrift som omhandler antroposofien og Rudolf Steiners livsverk som en kulturimpuls i vår tid, med utgangspunkt i aktuelle temaer innenfor vitenskap, kunst, religion og samfunnsliv.  Tidsskriftet ble startet opp i 1972 av Sophus Clausen og Leif Wærenskjold. Tidsskriftet har utgangspunkt i antroposofiens menneskebilde ønsker Libra å bidra til dagens kultur- og livssynsdebatt. Tidsskriftet ser seg selv som en publikasjon i spenningsfeltet mellom en naturvitenskapelig verdensanskuelse med en materialistisk orientering og de mange tilbud fra okkultismens "supermarked". Tidsskriftet utkommer fire ganger i året og selges blant annet i Antropos forlag og bokhandel. 

## Eksterne lenker
* Libra tidsskrift for antroposofi
Doris Troy

**Doris Troy** (født **Doris Higginson** 6. januar 1937 i New York City, død 16. februar 2004 i Las Vegas) var en amerikansk R&B- og soulsanger, og ble av sine fans gjerne omtalt som «Mama Soul».

## Karriere
Doris Troy vokste opp i Harlem i New York, hvor hennes far var barbadisk pastor i menigheten. Foreldrene likte ikke at datteren sang annet enn salmer, så hun begynte å synge i sin fars kirkekor. Da hun senere jobbet ved Apollo Theater ble hun oppdaget av «Godfather of Soul», James Brown. Hun fortsatte nå som kordame for flere profesjonelle musikere; Solomon Burke, bandet The Drifters, Cissy Houston og Dionne Warwick. Som soloartist fikk Doris Troy sitt gjennombrudd med sangen «*Just One Look*», som hun under pseudonymet Doris Payne skrev sammen med Gregory Carroll. Den nådde topp 10 i 1963. Året etter laget den britiske rockegruppen The Hollies en coverversjon av låta som var nær ved å bli deres første listetopper. Senere har blant annet Linda Ronstadt, Bryan Ferry, Anne Murray, Klaus Nomi og Harry Nilsson laget sine versjoner av sangen.

Etter hvert som karrieren skjøt fart fikk Doris Troy være med som bakgrunnsanger på innspillinger med The Rolling Stones, Humble Pie, Kevin Ayers, for Pink Floyd på deres *[[The Dark Side of the Moon]]*-LP, George Harrison, Johnny Hallyday, Dusty Springfield, Nick Drake, Junior Campbell og Carly Simon. 

I 1969 ble Troy via musikerkollega Billy Preston knyttet til The Beatles' plateselskap Apple Records. Singelen *[[Ain't That Cute]]* komponerte hun sammen med George Harrison, og på LP-en som bar hennes eget navn som tittel, fikk hun med seg et stjernelag av musikere med seg i studio. Foruten George Harrison, som også produserte plata deltok Ringo Starr, Klaus Voormann, Jackie Lomax og Stephen Stills var med henne i studio. Hennes album *Stretching Out* viste hennes allsidighet, men ble ingen salgssuksess.

## Autobiografisk musikal / -film
Sammen med søsteren Vy, som jobbet som populær radioreporter i New York, skrev hun musikalen *[[Mama, I Want to Sing!]]* basert på sitt eget liv og karriere. Stykket førte til 1500 forestillinger på Heckscher Teater i Harlem.

Troy spilte sin egen mor, Geraldine, mens Chaka Khan spilte hennes tante i London-produksjonen, det samme gjorde Deniece Williams. Musikalen ble nytolket og sluppet som spillefilm i 2009 med Ciara, Patti LaBelle og CSI skuespiller Hill Harper.

Doris Troy døde av lungeemfysem i sitt hjem i Las Vegas i Nevada, 67 år gammel.

## Diskografi (album)
* Just One Look, Atlantic, 1963.
* Apollo Saturday Night, Atco, 1964. (Div. artister)
* Doris Troy, Apple/ Capitol, 1970.
* Rainbow Testament, Polydor, 1972..
* Just One Look: The Best of Doris Troy, Soul Classics, 1994.
* Stretching Out, Polydor, 1997

## Referanser


## Eksterne lenker
* 
* 
* 
* Doris Troy – Musiker profiler
* Doris Troy info
* Filmtrailer til ''Mama, I Want To Sing''
* The Official Doris Troy hjemmeside
* The Complete Apple Records
Skihopping i Kina

**[[Folkerepublikken Kina|Kina]]** har et lite antall skihoppere og hoppbakker. Landet har ved enkelte anledninger siden 2000 hatt skihoppere med i mesterskap, verdenscupen, kontinentalcupen og FIS-cupen, men har aldri oppnådd store resultater. Landets mest meritterte skihopper er Tian Zhandong, som blant annet deltok i VM i 2005 og OL i 2006.

Skihopping var demonstrasjonsgren under de asiatiske vinterlekene i 1996, som ble arrangert i Harbin i Kina. Det kinesiske laget ble klart slått av Kasakhstan og Japan i lagkonkurransen. I 2009 ble vinter-universiaden (studentlekene) arrangert i Harbin, og hopprennene ble holdt i Yabuli, der hoppanlegget med K90-bakke var blitt utvidet med en K125-bakke. Med unntak av et FIS-cuprenn i forkant av Universiaden, er det ikke blitt holdt andre internasjonale renn i dette anlegget. Det finnes også et hoppanlegg med K90-bakke i Jilin.

Ifølge en artikkel i avisen China Daily i januar 2008, var det på det tidspunktet 14 profesjonelle og rundt 20 amatørskihoppere i Kina. Disse hopperne var fra to byer, Tonghua og Jilin. For å få med så mye som tre lag i lagkonkurransen under det årets nasjonale vinterleker, som ble arrangert i Yabuli, måtte noen av hopperne fra Tonghua konkurrere for Baicheng. Ifølge artikkelen hadde landet ingen hoppbakker med plastmatter, som kunne brukes til sommertrening.

Kinesiske hoppere deltok fra januar 2011 i kontinentalcupen for kvinner. Samme år var de også med i junior-VM i Otepää og senior-VM i Oslo, men plasserte seg blant de nederste på resultatlistene. I 2012 ble Ma Tong nummer 10 i junior-VM for kvinner i Erzurum, sannsynligvis Kinas beste plassering i et større, internasjonalt mesterskap. Liu Qis 7.-plass i verdenscuprennet i Trondheim i mars 2013 er landets beste plassering i et internasjonalt renn på toppnivå (verdenscup eller tidligere kontinentalcup).

Fram mot vinter-OL 2022 som skal arrangeres i Beijing startet kinesiske myndigheter med et nytt forsøk på å utvikle skihoppere, hvor 22 utøvere som hadde vist overført talent i andre idretter, for eksempel friidrett og trampoline, ble plukket ut for å kunne satse fullt på skihopping. Utøverne ble sendt på utveksling til Øyer i samarbeid med Norges Skiforbund.

## Deltakere i OL og VM
* Li Chengbo: VM 2005
* Li Yang: OL 2006, VM 2005
* Tian Zhandong: OL 2006, VM 2005
* Wang Jianxun: OL 2006, VM 2005
* Yang Guang: OL 2006
* Chang Xinyue: OL 2018, VM 2013, 2015 og 2017
* Cui Linlin: VM 2011
* Ji Cheng: VM 2011
* Li Xueyao: VM 2011, 2013, 2015 og 2017
* Liu Qi: VM 2013, 2015 og 2017
* Ma Tong: VM 2011, 2015 og 2017

## Arrangerte mesterskap
### Mesterskap og viktige renn
#### Asiatiske vinterleker
* 1996 Harbin

#### Vinter-universiade
* 2009 Harbin / Yabuli

## Kilder
* FIS: Skihoppere fra Kina
* Skisprungschanzen-Archiv: China (besøkt 12. desember 2010)
* Skijumping.pl: Egzotyczne skoki narciarskie (s. 2, polsk, besøkt 12. desember 2010)


## Eksterne lenker
*
Damo Justin Baro

**Damo Justin Baro** er en burkinsk økonom, som var fungerende sentralbanksjef for Sentralbanken for de vestafrikanske statene fra desember 2005 til januar 2008.

Han overtok stillingen som sentralbanksjef da daværende sentralbanksjef Charles Konan Banny ble statsminister i Elfenbenskysten, og satt til Philippe-Henri Dacoury-Tabley overtok i 2008. Han har tidligere også vært visesentralbanksjef i sentralbanken.

## Referanser
Lernacken

**Lernacken** er et landområde i det sydvestlige Malmö mellom Bunkeflostrand og Limhamn.

Øresundsbroen har sitt landfeste her, hvor også betalingsanlegget til broen ligger. Stedet som danner en stor odde, består av rester fra Limhamns kalkbrudd som ble lagt ut i Øresund før konstruksjonen av broen. 

Lernacken er et populært område for sportsfiskere, hvor man blant annet fisker horngjel (i Skåne *horngädda*) og ørret. 

## Referanser
Stao no pao

**Stao No Pao! Superlag frao Sogndal** er Sogndals supportersang. Den er laget av Jan Inge Fardal og Per Kristian Indrehus. Det er Olav Stedje som er forsanger på låten. I 1991, da den ble utgitt, tilbrakte Stao no pao én uke på VG-lista.

## Referanser
Russland under Sommer-OL 1996

**Russland under Sommer-OL 1996**. 390 sportsutøvere, 232 menn og 258 kvinner, fra Russland deltok i tjuefem sporter under Sommer-OL 1996 i Atlanta. Det var fjerde gangen som Russland deltok i et sommer-OL, sist var under sommer-OL 1912 i Stockholm. Under forrige sommer-OL i Barcelona 1992 konkurrerte de russiske utøverne under OL-flagget sammen med utøvere fra andre tidligere sovjetiske stater som Samveldet av uavhengige stater (SUS). Russland ble nest beste nasjon med tjueseks gull-, tjueen sølv- og seksten bronsemedaljer. Bryteren Aleksandr Karelin var landete flaggbærer under åpningsseremonien.

## Medaljer

## Medaljevinnerne
Krigen mellom de ti konger

**Krigen mellom de ti konger** (*dāśarājñá*) er en krig som er omtalt i Mandala 7 av Rigveda, i hymnene 18, 33 og 83.4-8. Det var etter all sannsynlighet en krig mellom ulike indoariske grupper, og ikke en krig mellom ariere og Dasyus. Partene i krigen bestod av Puru-stammen og allierte stammer fra Punjab versus Trtsu (Bharata) under ledelse av kong Sudas. Den sistnevnte grupperingen vant, noe som ble feiret i en hymne av Sudas' poet og prest Vasishtha (RV 7.18).
Dasa

**Dāsa** (devanagari): दास) er et sanskrit-ord med den primære meningen *fiende*. I Rigveda er navnet spesielt relatert til stammer som var fiender av de indoariske stammer. Ordet fikk senere andre betydninger, som «tjener», «slave» eller en «hengiven duyrker» av en guddom.

Dāsa er ofte blitt identifisert som den ikke-indoeuropeiske befolkningen som ble underlagt indoarierne under deres folkevandringer sørover inn i India. Asko Parpola har foreslått at de opprinnelige Dāsas kan ha vært de indoiranske nabostammene i Oxus-sivilisasjonen, som opprinnelig avviste den ariske religion, men som senere smeltet sammen med den.

Rigveda bruker også navnet **Dasyu** om fiendtlige folkeslag, men det er uklart om Dāsa og Dasyu er beslektet.
Per Helsing

**Per Helsing** (født 27. juni 1896, død 27. september 1957) var en norsk fotballspiller som spilte for Oslo-klubben Ready som ytre venstre. Helsing spilte også 13 landskamper for  mellom 1915 og 1919, og scoret det første målet da Norge vant 3-1 over  16. juni 1918, og tok sin første seier noensinne.

## Eksterne lenker
*
Erwin Sellering

**Erwin Sellering** (født 18. oktober 1949 i Sprockhövel, Nordrhein-Westfalen, Tyskland) er en tysk politiker, fra SPD.  Han var fra 6. oktober 2008 til 4. juli 2017 ministerpresident i delstaten Mecklenburg-Vorpommern. Fra 2006 var han delstatens sosial- og helseminister og 2000-2006 justisminister.

Sellering er  jurist fra universitetene i Heidelberg, Bochum og Münster. I 1981 ble han utnevnt til dommer i Gelsenkirchen, og fra 1994 var han ledende dommer i Greifswald. I 1996 ble han visepresident i domstolen samme sted.

Han ble medlem av SPD i 1994, og ble i 1996 medlem av ledelsen av partiet i Mecklenburg-Vorpommern; siden 2003 nestleder. Han ble valgt som leder av partiet i hele delstaten i 2007 og dessuten i Vorpommern. Han ble valgt til landdagen første gang i 2002. To år tidligere ble han utnevnt til justisminister  i Harald Ringstorffs regjering. Ringstorff annonserte sin avgang som ministerpresident i august 2008, og i oktober ble Sellering med 40 av 45 stemmer i landdagen valgt til ny regjeringssjef.
## Referanser


## Eksterne lenker
*
Peter Müller (politiker)

**Peter Aloysius Müller** (født 1955) er en tysk politiker for CDU. Han var fra 1999 til 2011 ministerpresident i Saarland. Den 25. november 2011 ble han utnevnt til dommer i den tyske forfatningsdomstolen.

## Utdannelse, bakgrunn
Peter Müller tok juridisk embedseksamen i 1983 og 1986 etter studier i Bonn og Saarbrücken. Han arbeidet frem til 1994 som dommer ved retten i Saarbrücken, og samtidig som professor ved Universität des Saarlandes. 

## Politisk karriere
Müller ble medlem av delstatsparlamentet («Landdagen») i Saarland i 1990; fra 1994 til 1999 var han leder av CDUs gruppe, og dermed leder av opposisjonen.

Under Müllers ledelse oppnådde CDU både i 1999 og 2004 et absolutt flertall av mandatene i valget til Landdagen i Saarland. Han kunne dermed regjere i 10 år sammenhengende som leder for en ren CDU-regjering.

Han ble valgt til Forbundsdagen i 2005, men valgte kort tid etter å tre ut av nasjonalforsamlingen. Kanslerkandidat Angela Merkel utpekte i 2005 Müller til å bli medlem av hennes panel av økonomiske eksperter.

Fra 1. november 2008 til 1. november 2009 var han i tillegg, i kraft av embetet som ministerpresident, leder for Forbundsrådet.

### Valget i 2009
Ved delstatsvalget i 2009 gjorde så partiet Die Linke, under ledelse av den tidligere SPD-lederen Oskar Lafontaine, sitt desidert beste valg noensinne i en delstat i det tidligere Vest-Tyskland, med en oppslutning på drøyt 21 % av stemmene. Dette resultatet innebar ikke bare at CDU mistet sitt rene flertall, men det var dermed heller ikke grunnlag for noen av de tradisjonelle koalisjonsalternativene i Tyskland, det vil si enten CDU/FDP («svart-gul») eller SPD/De grønne («rød-grønn»).

En ny regjering ble til slutt dannet som en koalisjon av CDU, FDP og De grønne. Peter Müller kunne dermed fortsette som ministerpresident, nå som leder for den første såkalte Jamaica-koalisjon på delstatsnivå i Tyskland.

I august 2011 fratrådte Müller embetet som ministerpresident fordi han senere samme høst skulle tiltre som dommer i forfatningsdomstolen. Han overga da ledelsen av regjeringskoalisjonen til partifellen Annegret Kramp-Karrenbauer.

## Referanser
Skihopping i Romania

**[[Romania]]** har hatt sporadiske deltakere i skihopping i VM og OL. Landet har i dag (2012) et aktivt landslag som deltar i verdenscupen, kontinentalcupen, FIS-cupen og ungdomsrenn. De rumenske hopperne sliter imidlertid med å markere seg på resultatlistene.

## Skihoppere

Den beste prestasjonen av en rumensk skihopper er Gheorghe Gereas 38.-plass av 60 deltakere i storbakken i VM i Falun i 1974. I OL ble Hubert Sandor Clompe nummer 41 (av 47) i Garmisch-Partenkirchen i 1936, mens Nicolae Munteanu ble nummer 42 (av 51) i Cortina d'Ampezzo i 1956. Cornel Nicolae Crăciun ble nummer 19 av 22 deltakere i kombinert i OL i Oslo i 1952.

Noen få rumenske skihoppere deltok i verdenscupen på 1980-tallet, uten å markere seg. På 2000-tallet har det rumenske skiforbundet satt i gang et aktivt ungdomsarbeid, og rumenske hoppere har de siste årene (pr. 2012) deltatt jevnlig i kontinentalcupen, FIS-cupen og ungdomsrenn, dog uten de store resultatene. Daniela Haralambie ble den første rumenske jenta som hoppet internasjonalt da hun deltok i sommerkontinentalcupen høsten 2010.

Den rumenske rekorden i skihopping er på 127,5 meter, satt av Sorin Iulian Pîtea i Esto-Sadok under OL i Sotsji 2014 i prøveomgangen til storbakkerennet

### Deltakere i OL og VM

* Andrei Balazs: VM 2005 (kvalifisering)
* Anghel Biris: VM 1970
* Hubert Sandor Clompe: OL 1936
* Cornel Nicolae Crăciun: OL 1952 (kombinert)
* Mihai Damian: VM 2007 (kvalifisering)
* Gheorghe Gerea: VM 1974
* Robert-Wilhelm Grosz: VM 1991
* Rudolf Klöckner: VM 1935
* Dumitru Lupu: VM 1970
* Csaba Magdo: VM 2003 (kvalifisering)
* Nicolae Munteanu: OL 1956
* Virgil Neagoe: OL 1992
* Sorin Iulian Pîtea: OL 2014 (kvalifisering)
* Remus Tudor: VM 2011 (kvalifisering) og 2013 (kvalifisering)

* Daniela Haralambie: VM 2013

## Hoppbakker og arrangerte mesterskap
Romanias største hoppbakke er en K110-bakke i Borșa, der blant annet landets nåværende landslagstrener Florin Spulber satte bakkerekord og rumensk rekord med 118 meter i 1999. Denne bakken er imidlertid ikke lenger brukbar. European Youth Olympic Festival ble arrangert i Brașov i 2013, med skihopping i Râșnov, der et nytt hoppanlegg med største bakke K90 ble bygd i årene 2009-2012. Også hoppanlegget i Săcele (største bakke K45) skal moderniseres.

### Mesterskap og viktige renn
#### Verdenscup kvinner
* Râşnov 2014-

#### European Youth Olympic Festival
* 2013 Brașov / Râşnov

## Kilder
* FIS: Skihoppere fra Romania (ikke fullstendig, besøkt 12. desember 2010)
* Sports Reference: Romania Ski Jumping  (olympiaresultater, besøkt 12. desember 2010)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Romania (besøkt 12. desember 2010)

## Andre eksterne lenker
* Federatia Romana de Schi-Biatlon  (Romanias ski- og skiskytterforbund)
* Blog de zăpadă – Sarituri cu schiurile (rumensk skiblogg, skihoppdelen)

## Eksterne lenker
*
Arvid Havnås

**Arvid Havnås** (1917–2008) var en norsk fotballspiller som spilte for Sandefjord Ballklubb i en årrekke. Havnås var toppscorer i Hovedserien 1948–49 med 12 mål. 
Han var også tapende finalist i cupfinalen både i 1957 (mot Fredrikstad) og 1959 (mot Viking). I sistnevnte finale var Havnås 42 år og 19 dager gammel, og han er med det tidenes eldste finalist i en norsk cupfinale. 

Til tross for sine meritter på klubbnivå spilte Havnås aldri for ; han var med i troppen som reserve ved et par anledninger i 1947, men kom aldri innpå.

## Referanser
MacOS Server

**macOS Server** (tidligere **OS X Server** og **Mac OS X Server**) er en server-utgave av Apples operativsystem OS X til Macintosh. 

macOS Server er forhåndsinstallert på Xserve, men kan installeres på alle Mac-er med Intel prosessor og minst 2 gigabyte RAM. Nye utgaver av macOS og macOS Server slippes samtidig, og har samme kodenavn (oppkalt etter store kattedyr). Siste store oppdatering var Mac OS X Snow Leopard Server som kom 28. august 2009.
## Eksterne lenker
*
Strømsfoss sluser

**Strømsfoss sluser** er et sluseanlegg i Haldenkanalen mellom Aremarksjøen og Øymarksjøen. Slusene ligger i Strømsfoss i Aremark kommune i Østfold fylke og har en løftehøyde på 2 meter. Strømsfoss sluse består av to porter og et kammer, og ble bygget i årene 1857–1860 samtidig med Ørje sluser. Slusekanalen ble sprengt ut i fjellet omtrent 50 meter sørøst for elva og fossefallet.
Peter Zumthor

**Peter Zumthor** (født 26. april 1943 i Basel, Sveits) er en sveitsisk arkitekt. I 2009 ble han tildelt Pritzker Architecture Prize.

## Verker i Norge

### Allmanajuvet i Sauda
I forbindelse med Nasjonal Turistveg er Zumthor engasjert i bygging av 3 bygninger ved Allmannajuvet. Det er  museumsbygg samt kafeteria og servicebygg.

### Heksemonumentet i Vardø

Sammen med kunstneren Louise Bourgeois utformet Peter Zumthor et monument til minne om ofrene for hekseprosessene i Vardø. Finnmark var det fylket i Norge der det ble avsagt flest dødsdommer over påståtte hekser. Heksemonumentet, Steilneset minnested, er plassert på Steilneset på Vardøya i Vardø, der 91 personer ble dømt for trolldom. Minnesmerke ble innviet av dronning Sonja 23. juni 2011.

## Utvalgte byggverk

Bregenz asv2022-10 img28 Kunsthaus.jpg|Kunsthaus Bregenz
Bregenz kunsthaus zumthor 2002 02.jpg|Kunsthaus Bregenz' glassfasade
Therme_Vals_facade,_Vals,_Graubünden,_Switzerland_-_20051009.jpg|Therme Vals ved Graubünden i Sveits
St Benedict Chapel.jpg|St. Benedict-kapellet
Wachendorf-Feldkapelle-Bruder-Klaus.jpg|Bruder Klaus-kapellet
Wachendorf-Feldkapelle-Eingang.jpg|Bruder Klaus-kapellet
Kolumba.jpg|Kolumba - Erzbischöfliches Diözesanmuseum
St. Kolumba Köln - Diözesanmuseum - Ausgrabungen 1.jpg|Kolumba - Diözesanmuseum (interiør)


## Referanser


## Eksterne lenker
* 
* 
*zumthor.org - uoffisielt nettsted
Bergen Døvesenter

**Bergen Døvesenter** ble stiftet 30. mai 1880. 

I 1880 het det Bergens Døvstummeforening. Det har vært navne-endring etterhvert. 
Døvesenteret har vært et sosialt samlingspunkt der døve har kunne kommunisere fritt med andre som bruker tegnspråk. I tillegg har Døvesenteret hatt et sterkt fokus på informasjonsvirksomhet. 

Hver torsdag er det åpent hus i Døvesenteret, og ofte er det foredrag eller møter denne dagen. I senteret arrangeres det en rekke kurs og aktiviteter, også for de som er interessert i tegnspråk.  

I dag finnes det flere undergrupper: 
*Kvinneklubb (opprettet 13. oktober 1902)
*Døves idrettsklubb (opprettet 29. oktober 1905) 
*Døves ungdomsklubb (opprettet 25. oktober 1962)
*Pensjonistgruppen (opprettet 19. mars 1973)
*Døvblittgruppe (opprettet 1983)
*Døvehistorisk museum (opprettet 7. mai 1992)
*Beast (opprettet 25. september 2007)
*CI-gruppe (opprettet 1. januar 2012)

"Vegg i vegg" med Døvesenteret er Døvekirken og Signo's Konowssenter med bofellesskap og omsorgsbolig for døve. Der er også et aldershjem for døve.

## Eksterne lenker
*
Trine Trulsen Vågberg

**Trine Trulsen Vågberg** (født 19. april 1962 i Drøbak) er en norsk curlingspiller fra Oslo. Hun har deltatt i 18 curlingmesterskap med en rekke meritter. Olympisk deltager   i 1988.

Trulsen Vågberg er tvillingsøster av olympisk mester i curling, Pål Trulsen og er gift med Lars Vågberg, også han olympisk mester i curling. Hun fungerte også som ekspertkommentator for NRK under curlingsendinger (fra 2010).

## Eksterne lenker
*
Gabriella Kain

**Gabriella Kain** (født 25. mars 1981) er en svensk håndballspiller. Hun er målvakt for Skövde HF og Sveriges kvinnelandslag i håndball. Hun har tidligere spilt for Kärra HF, IK Sävehof,  og KIF Vejen. Hun har spilt VM 2009 og EM 2010. Hun tok SM-gull med Skövde HF i 2008.

## Eksterne lenker
*
Christian Gregor

**Christian Gregor** (1723–1801) var en tysk organist, komponist, salmedikter og herrnhutisk biskop. I 1778 gav han ut salmeboken *Gesangbuch zum Gebrauch der evangelischen Brüder-Gemein*. Han er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Referanser


## Litteratur
* Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 61.
Julius Jolly (indolog)

**Julius Jolly** (1849–1932) var en tysk indolog.

Jolly studerte sanskrit og iranistikk i München, Berlin og Leipzig, og ble i 1877 professor i sanskrit og sammenlignende språkvitenskap i Würzburg. Hovedfaget hans var indisk rettshistorie. 1882–1883 var han Tagore Professor of Law i Calcutta. Han skrev et av bindene i *[[Grundriß der Indo-Arischen Philologie und Altertumskunde]]*.

## Referanser


## Kilder
* 

## Eksterne lenker
* 
*
Edward Payson Hammond

**Edward Payson Hammond** (født 1. september 1831, død 14. august 1910) var en amerikansk evangelist og salmedikter. Hammond begynte sin teologiske utdannelse på Union Theological Seminary i New York City, men dro til Skottland og fullførte studiene på den skotske frikirkens seminar i Edinburgh. 2. januar 1863 ble han ordinert i New York, og året etter begynte han å jobbe i Chicago. Gjennom 1860, -70, og 80-tallet reiste han som predikant i hele Nord-Amerika, Europa og Midtøsten.

Hammond skrev rundt hundre bøker og traktater, i tillegg til flere salmer. Han skrev også en salmebok som ble oversatt til norsk og svensk. I de norske salmeøokene *[[Salmer 1997]]* og *[[Norsk salmebok 2013]]* er salmen «Gethsemane» tatt med, og han er også representert i den svenske felleskirkelige salmeboken fra 1986.

## Eksterne lenker
* Oppføring i famousamericans.net
* Oppføring i cyberhymnal.org
Jessica Helleberg

**Jessica Helleberg** (født 20. februar 1986 i Göteborg) er en svensk håndballspiller, som siden juni 2011 spiller forden danske klubben Team Esbjerg. Hun spilte tidligere i IK Sävehof i hjemlandet. Hun har tatt fire SM-gull med Sävehof. Hun spiller også for det svenske landslaget, og per 3. november 2011 hadde hun spilt 28 kamper og scoret 34 mål på landslaget.

## Referanser


## Eksterne lenker
*
Tyskland under Sommer-OL 1996

**Tyskland under Sommer-OL 1996**. 465 sportsutøvere fra Tyskland deltok i tjue sporter under Sommer-OL 1996 i Atlanta. De ble tredje beste nasjon med tjue gull-, atten sølv og tjuesju bronsemedaljer. Fekteren Arnd Schmitt var landets flaggbærer under åpningsseremonien.

## Medaljer

## Medaljevinnerne
Apostille

**Apostille** er den juridiske betegnelsen for at et dokument skal ha gyldighet i et annet land enn det som utstedte det. Et apostillestempel bekrefter at en offentlig funksjonærs underskrift på et dokument er ekte, og at vedkommende faktisk har den myndighet og stilling som er angitt i dokumentet.

Dokumentet må først være notarialbekreftet, det vil si signert og stemplet av notarius publicus. 

Apostille bekrefter ikke at innholdet i dokumentet er riktig, men det bekrefter at signaturen til notarius publicus er ekte.

## Norge
I Norge legaliserer fylkesmannen dokumenter for bruk i utlandet, det vil si for dokumenter som skal brukes i de landene som har ratifisert Haag-konvensjonen av 5. oktober 1961. Utenriksdepartementet har en oppdatert liste over disse landene. 

For dokumenter som skal brukes i øvrige land. For dokumenter som skal brukes i Norden, er det tilstrekkelig med notarialbekreftet.

## Kart og eksempler


Fil:MembersandnNonMembersOfTheApostilleOfTheHague.svg| Kart som viser hvilke land om bruker apostille
Fil:AlabamianApostilleOfTheHague.jpg|Apostille utferdiget i den amerikanske staten Alabama.
Fil:Apostille Norway.png‎|Apostille utferdiget i Norge
Fil:Apostille_Australia.png|Apostille utferdiget i Australia
Fil:Apostille_Armenia.png|Apostille utferdiget i Armenia
Fil:Apostille-Israel.jpg|Apostille utferdiget i Israel
Fil:Apostille_belgien.png|Apostille utferdiget i Belgia
Fil:Apostille, Republik Österreich.png|Apostille utferdiget i Østerrike


## Eksterne lenker
* Fylkesmannen i Oslo og Akershus, Apostille
* Oversikt over hvor du får apostille i Norge
* Hva krever en sveitsisk bank
* ABCs for Apostille. (n.d.). Hvordan offentlige dokumenter blir godkjent i utlandet. (engelsk)  Lastet ned 12. desember 2010.
* 'Apostille. (n.d.). New York State Department of State. Lastet ned 12. desember 2010.
* Authentication of Documents for Foreign Use. (2009). Vermont Secretary of State.
Samantha Albert

**Samantha Albert** (født 31. mai 1971 i Montréal, Canada) er en jamaicansk rytter, som konkurrerer i klassen feltritt. Albert har ingen større internasjonale resultater, og fikk sin olympiske debut da hun representerte Jamaica under Sommer-OL 2008. Her ble hun uten gjeldende resultat i feltritt-konkurransen. Hun har også deltatt i de panamerikanske leker.

## Eksterne lenker
*
Nattportieren (Il Portiere di notte)

***Nattportieren*** (originaltittel: *Il Portiere di notte*) er en engelskspråklig italiensk erotisk dramafilm fra 1974 regissert av Liliana Cavani og med Dirk Bogarde og Charlotte Rampling i hovedrollene. Filmen handler om en tidligere SS-offiser som etter krigen skjuler seg som nattportier mens hans gamle venner systematisk fjerner alle bevis om hans krigsforbrytelser. Tilfeldigvis møter han en jødisk kvinne som var hans "venninne" i konsentrasjonsleiren han var vakt. De gjenopptar sitt spesielle forhold.

Filmen regnes som kontroversiell og har i ettertid blitt regnet som en kultfilm.

## Handling

Filmen handler som den tidligere SS-offiseren Maximilian og den tidligere konsentrasjonsleirfangen Lucia, som hadde et tvetydig forhold til hverandre under verdenskrigen. 13 år etter krigen møtes de igjen; han er nå nattportier på et fasjonabelt hotell i Wien, Hotel Oper, der Lucia en dag plutselig dukker opp. Det tar ikke lang tid før de gjenopptar deres intense sadomasochistiske kjærlighetsforhold, som ender med undergang og død for dem begge.

Max tilhører gruppe tidligere SS-folk, blant dem en mannlig ballettdanser han tilsynelatende har et homoerotisk forhold til frem til han møter igjen Lucia, og som regelmessig møtes på hotellet for å hanskes med farlige vitner og rehabilitere seg selv. Når de får mistanke til Lucia nekter Maximilian å la dem røre henne, og etter at Lucia har flyttet inn til Maximilian forskanser de seg i leiligheten sammen, mens Maxmilians tidligere venner venter utenfor for å ta livet av dem. Til slutt velger Maximilian og Lucia å dø slik de møttes; de forlater leiligheten og blir skutt, hånd i hånd på en Wiens broer, kledd i de samme klærne de hadde på seg 13 år tidligere.

I en av filmens ikoniske scener synger Lucia en av Marlene Dietrichs sanger, delvis kledd i en SS-uniform, og Max belønner henne med det avhuggede hodet til en fange som hadde plaget henne, en referanse til den bibelske fortellingen om Salome.

## Roller (utvalg)
*Dirk Bogarde – Maximilian Theo Aldorfer, nattportøren
*Charlotte Rampling – Lucia Atherton
*Philippe Leroy – Klaus
*Gabriele Ferzetti – Hans
*Giuseppe Addobbati – Stumm
*Isa Miranda – Grevinne Stein
*Nino Bignamini – Adolph
*Marino Masé – Atherton
*Amedeo Amodio – Bert
* Piero Vida – Dagportør
* Geoffrey Copleston – Kurt

## Referanser


## Eksterne lenker
*
1. divisjon ishockey for menn 2008/09

**[[1. divisjon ishockey for herrer]] 2008-09** startet 27. september 2008 og ble avsluttet 22. februar 2009.

De to beste lagene når sesongen var ferdigspilt spilte kvalifisering mot nummer 9 og 10 fra GET-ligaen samme sesong. Disse fire lagene spilte en egen serie der de to beste lagene fikk spille i GET-ligaen 2009-10.

## Statistikk

## Kvalifisering til GET-ligaen 2009-10

## Se også
* NM i ishockey 2009
* GET-ligaen 2008/09
Liliana Cavani

**Liliana Cavani** (født 12. januar 1937 i Carpi i Modena) er en italiensk filmregissør og manusforfatter, best kjent for filmen *[[Nattportieren (Il Portiere di notte)|Nattportieren]]* fra 1974.

Hun var medlem av juryen under filmfestivalen i Berlin i 1979.

## Filmografi
* *Galiliei* (1968) 
* *I Cannibali* (1970) 
* *Pasienten* (1971) 
* *[[Nattportieren (Il Portiere di notte)|Nattportieren]]* (1974) 
* *Milarepa* (1974) 
* *Storhet og galskap* (1977) 
* *La pelle* (1981) 
* *Bak dørene* (1982) 
* *Berlin-Affæren* (1985) 
* *Frans av Assisi* (1989) 
* *Dove siete? Io sono qui* (1993) 
* *[[Ripley's Game (film)|Ripley's Game]]* (2002)

## Referanser


## Eksterne lenker
*
Josefin Lillhage

**Anna Josefin Lillhage** (født 1980) er en svensk svømmer, som spesialiserer seg i disiplinen fristil.

Lillhage fikk sin olympiske debut da hun representerte Sverige under Sommer-OL 1996 der hun kom på niendeplass i 4 x 200 meter fristil. I 2000 representerte hun Sverige under Sommer-OL 2000, der hun fikk sin første og eneste OL-medalje i 4 x 100 meter fri. I 2004 representerte hun Sverige under Sommer-OL 2004 der hun ble nr. 8 på 200 meter fri, og i 2008 representerte hun Sverige under Sommer-OL 2008 der hennes beste plassering ble nr. 8 i fristilstafetten.

I tillegg til å være utøver i OL, har hun også deltatt i en rekke VM, blant annet i 2005 i Montreal, der hun tok bronsen på 200 m fri.

## Referanser


## Eksterne lenker
*
Mette Halvorsen

**Mette Halvorsen Mowinckel** (født 19. januar 1965) er en norsk curlingspiller. Hun har representert  Lillehammer CK og Snarøen CC. Verdensmester i 1990 – 1991,og europamester i 1990. Tok olympisk bronse medalje i Calgery 1988 og sølv i Albertville 1992.
Representerte Norge i 11 curling mesterskap mellom 1985 og 1992, inkludert  olympiske vinter leker i 1988 og 1992.

## Referanser


## Eksterne lenker
* 
* World Curling Database  Mette Halvorsen
USA under Sommer-OL 1996

**USA under Sommer-OL 1996**. 646 sportsutøvere fra USA deltok i trettien sporter under Sommer-OL 1996 i Atlanta. USA ble beste nasjon med førtifire gull-, trettito sølv- og tjuefem bronsemedaljer. Bryteren Bruce Baumgartner var landets flaggbærer under åpningsseremonien.

## Medaljer

## Medaljevinnerne

* Medaljevinnere i stafetter som ikke deltok i finalen.
Hanna Westrin

**Hanna Westrin** (født 25. november 1991 i Sundsvall) er en svensk svømmer, som spesialiserer seg i disiplinen brystsvømming.

Westrin har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 21 i 100 meter bryst. I tillegg til å være utøver i OL, har hun også deltatt i EM, og ble tatt ut til EM 2006 som 14-åring. Året etter, i 2007 fikk hun sin hittil eneste mesterskapsmedalje da hun tok sølv i 4 x 50 meter medley, i Debrecen.

## Eksterne lenker
*
Kasimir Jagiellon

**Kasimir Jagiellon** (litauisk Kazimieras, polsk *Kazimierz*;  født 3. oktober 1458 i på Wawelvorgen i Kraków, død 4. mars 1484 i Grodno) var en prins av kongedømmet Polen og av Storfyrstedømmet Litauen som ble nasjonal skytshelgen for Litauen og Polen, foruten særskilt helgen for de unge. Kasimir lot seg ikke loke av hofflivets luksus, men levde helst i ensomhet og bønn. Han avla kyskhetsløfte og levde i askese. 

## Liv og virke
### Bakgrunn
Han var et medlem av Huset Jagello, født på borgen Wawel, det kongelige palass i Kraków.

Den hellige Kasimir var barnebarn av Vladislav II Jagello av Polen og den andre sønnen til kongen av Polen og storfyrsten av Litauen, Kasimir IV av Polen, og dronning Elisabeth av Habsburg av Ungarn. Hans bestefar på morsiden var kong Albrecht II av Det tysk-romerske rike, konge av Ungarn og av Böhmen. 

### Virke
Fra han var ni år gammel ble Kasimir utdannet av Jan Długosz og Filippo Buonaccorsi (også kjent som Filip Callimachus). Da han var 13 år gammel ble han tilbudt Ungarns kongekrone av fraksjoner som satte seg opp mot kong Mattias Corvinus. Kasimir, ivrig etter å forsvare kristendommen mot angripende tyrkere, aksepterte tilbudet og dro til Ungarn for å motta kronen. 

Hans onkel Vladislav III, konge av Polen og Ungarn, hadde blitt drept tidligere i slaget ved Varna i dagens Bulgaria i 1444. Kasimir lyktes ikke i sin tronovertagelse og kom tilbake som en flyktning. Hans far, Kasimir IV, fikk ham godt utdannet i offentlige affærer og da hans bror Vladislav ble konge i Böhmen, ble Kasimir gjort til kronprins og arving til Polens trone. 

Mellom 1479 og 1484 tilbrakte hans far det meste av sin tid i Vilnius for å ta seg av sine affærer i Litauen. I mellomtiden og farens fravær fungerte Kasimir som viseregent i Polen. Mellom 1481 og 1483 administrerte han staten med stor klokskap og rettferdighet, heter det. Hans far forsøkte å arrangere et ekteskap med en datter av keiser Fredrik III av Det tysk-romerske rike, men Kasimir foretrakk å være enslig. Svekket av overdreven faste utviklet han alvorlige lungeproblemer, muligens tuberkulose. På en reise til Litauen i 1484 ble han syk og døde i Grodno. 

Hans levninger ble gravlagt i Vilnius, og hviler i barokkapellet som bærer hans navn i katedralen i Vilnius.

Den hellige Kasimir levde og regjerte med stor verdighet og utøvde stor sjarm og karakter. Flere mirakler er blitt tilskrevet ham.
## Helligkåring
Han ble helliggjort av pave Hadrian VI i 1522 og er skytshelgen for Litauen. Den 11. juni 1948 navnga pave Pius XII den hellige Kasimir som en særskilt helgen for alle unge mennesker.

Byene Kvėdarna og Nemunaitis i Litauen har helgenen avbildet på sine våpenskjold.

## Referanser
Køng Fabrik

**Køng Fabrik** var en dansk tekstilfabrikk som fabrikkerte lærvarer og lintøy fra opprettelsen i 1781 til 1906. Fabrikken lå i landsbyen Køng på Sjælland, og ble startet av godseier og embetsmann Niels Ryberg. Den utviklet seg etterhvert til et lite bysamfunn med teglverk, veverier, spinneskoler, almueskole, arbeiderboliger, eldrehjem (hospital) og ulike sosiale institusjoner. Stedet gikk under tilnavnet «lille Christiansfeldt». Administrasjonsbygget er bevart og rommer idag ***Køng Museum***.

Det var Christian Völker fra Thüringen som bygde opp driften ved Køng Fabrik fra 1781. Året i forveien hadde et manukaftur i København innstilt, Niels Ryberg hadde vært direktør her etter at manufakturet var blitt etablert under Struensee. Ryberg kjøpte godset Øbjerggård i Køng på Sjælland i 1774, og dessuten også Frederiksgave (nå kalt Hagenskov) på Fyn. Han lot bygge møller og skoler, ombygget godsenes kirker, utdelte nyttige bøker og lønnet distriktslege og jordmor. Køng Fabrik var en av Danmarks tidligste og største linfabrikker. Fra 1787 og frem til driften opphørte i 1906 var Køng Fabrik kongelig hoffleverandør.

Christian Völker satte også igang produksjon av **''Køngs plaster** ved fabrikken – en sårsalve bestående av mønje, olivenolje og kamfer som ble solgt i danske apoteker i en årrekke.

Spinningen foregikk i et 20-talls «spindeskoler» sør og vest på Sjælland, på Møn, Lolland og Falster. Den spunnede tråd ble brukt i veverier i private hjem og gårder, ikke minst rundt byen Dragør. Denne typen hjemmeproduksjon var vanlig for den før-mekaniserte tekstilindustrien, og vedvarte i flere tiår. I 1820 ble Køng Fabrik overtatt at den danske staten, og først nå ble den mekanisert med Jacquard-maskiner, men fortsatt foregikk det mye veving for hånd. Formelt tok fabrikken nå tittelen *Kongelig Linnedsmanufaktur*, men ble igjen privatisert i 1836. Nå ble fabrikkens administrasjon, under samme navn, flyttet til blekeriet på Vintersbølle øst for Vordingborg hvor den ble drevet i privat regi fram til 1906, da veving for hånd ble helt utkonkurrert av maskinell drift andre steder.

En del av de ansatte fortsatte med lintøysproduksjon i en kjeller på Christiansborg Slot fram til 1924. Dette fagmiljøet ga direkte kompetanseoverføring til Kunstindustrimuseets Væverskole som Gerda Henning grunnla i 1927, med maskiner, mønstre og vevstoler fra tidligere Køng Fabrik. Linvarene herfra ble også mye brukt ved hoffet.
Joline Höstman

**Carina Joline Höstman** (født 24. september 1988 i Sjövik) er en svensk svømmer, som spesialiserer seg i disiplinen brystsvømming.

Höstman har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 9 i 100 meter bryst og nummer 7 i semifinalen i 200 meter bryst. I tillegg til å være utøver i OL, har han også deltatt i en rekke EM og VM og har to bronser og ett sølv fra EM i svømming.

## Referanser


## Eksterne lenker
*
Greatest Hits (Kylie Minogue)

***Greatest Hits*** er et samlealbum av den australske sangeren Kylie Minogue, utgitt i 1992. Den inneholder 19 singler fra hennes album *[[Kylie (album)|Kylie]]*, *[[Enjoy Yourself]]*, *[[Rhythm of Love (Kylie Minogue)|Rhythm of Love]]* og *[[Let's Get to It]]*, samt tre sanger spilt inn spesielt for dette albumet. Albumet ble stort sett skrevet og produsert av Stock Aitken Waterman, og denne utgivelsen markerte slutten på Minogues samarbeide med ham.

## Albuminformasjon
*Greatest Hits* nådde førsteplass på den britiske albumlistene, og ble Minogues tredje førsteplass-album i Storbritannia. Det ble senere sertifisert platina for 300&nbsp;000 eksemplarer. Albumet var også vellykket i Australia, og nådde toppen på nummer tre. Det ble senere sertifisert dobbel platina for salg på 140&nbsp;000 eksemplarer av Australian Recording Industry Association.

Albumet ble gjenutgitt den 18. november 2002 med helt nytt cover og en bonus-CD med remixer. I forhold til den opprinnelige platen ble sporrekkefølgen noe endret.

## Sporliste
#«I Should Be So Lucky»
#«Got to Be Certain»
#«The Loco-Motion»
#«Je Ne Sais Pas Pourquoi» 
#«Especially for You» (feat. Jason Donovan)
#«Turn It into Love»
#«It's No Secret»
#«Hand on Your Heart»
#«Wouldn't Change a Thing»
#«Never Too Late»
#«Tears on My Pillow»
#«Better the Devil You Know»
#«Step Back in Time»
#«What Do I Have to Do?»
#«Shocked» (DNA Remix)
#«Word Is Out»
#«If You Were with Me Now»
#«Give Me Just a Little More Time»
#«Finer Feelings»
#«What Kind of Fool (Heard All That Before)» *(tidligere uutgitt)*
#«Where in The World?» *(tidligere uutgitt)*
#«Celebration» *(tidligere uutgitt)*

## Eksterne lenker
* 
* ''Greatest Hits (Kylie Minogue)'' på Allmusic
Kurukshetrakrigen

**Kurukshetrakrigen** eller **kurukṣetra yuddha** (sanskrit; devanāgarī:  कुरुक्षेत्र युद्ध) var en konflikt mellom to grupper i det indoariske kongedømmet Kuru. Konflikten mellom naboklanene kauravaene og pandavaene var en maktkamp om tronen i Hastinapura.

Konflikten dannet bakgrunnen for en gammel sanskrittekst kalt *Jaya* og deretter det episke diktet Mahābhārata.

Dette førte til en krig der flere eldre kongedømmer deltok som allierte av de rivaliserende klanene. Krigen fant sted på Kurukshetra i den moderne delstaten Haryana i India. *Mahābhārata* forteller at krigen varte i 18 dager.

Beretningen beskriver enkeltkamper hos helter fra begge sider, dødsfall på slagmarken av enkelte prominente personer, militære formasjoner hos begge hæravdelingene dag for dag, diplomatiske forsøk, møter og diskusjoner mellom heltene og kommandørene før striden begynner, også dag for dag, og de våpen som er benyttet. Selve krigen omtales i kapitlene (*parvas*) 6 til 10.

Kurukshetrakrigen er blitt tidfestet til tidsrom som varierer fra 6000 f.Kr. til 500 f.Kr. basert på astronomisk og litterær informasjon i *Mahābhārata*. Beretningen om Kurukshetrakrigen ligger også muligens til grunn for krigen mellom de ti konger som omtales i Rigveda.
Olav Strømme

**Olav Strømme** (født 20. november 1909 i Ørsta, død 15. mai 1978 i Oslo) var en norsk kunstner. Han var brorsønn av kunstnerne Karl Straume og Rasmus Strømme og far til Tove Strømme.

Olav Strømme studerte ved Statens kunst- og håndverksskole i 1930&ndash;1931. Deretter var han i et halvt års tid elev av Axel Revold ved Statens kunstakademi.

Han deltok på Verdensutstillingen i Paris i 1937, der han vakte oppmerksomhet, og hadde sin første separatutstilling i 1938.

Strømme var en foregangsmann i utviklingen av det abstrakte maleri i norsk kunst. På utstillingen Kunst og ukunst i Oslo under andre verdenskrig ble verk av Strømme utstilt som eksempel på kunst som nazistene fordømte.

I 1963 representerte han Norge på biennalen i São Paulo, Brasil. Samme år ble han utnevnt til ridder 1. klasse av St. Olavs Orden.

I Lilleborg kirke i Oslo henger Strømmes altertavle *Kristus og verden.*

## Referanser


## Litteratur
* 

## Eksterne lenker
* Om Olav Strømme i ''Store norske leksikon''
Gabriella Fagundez

**Gabriella Fagundez** (født 11. oktober 1985 i Landskrona) er en svensk svømmer, som spesialiserer seg i disiplinen fristil.

Fagundez har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hennes beste resultat en finale, og 8.-plass i 4 x 200 meter fristil sammen med Petra Granlund, Josefin Lillhage og Ida Marko-Varga. I tillegg til å være utøver i OL, har hun også deltatt i en rekke VM, blant annet i 2009, der hun ble nr. 22.

## Eksterne lenker
*